Sektor ali podsektor Opredelitev pridržkov, omejitev ali izključitev

VSI SEKTORJI Devizni nadzor 1. Rezidenti morajo v skladu z zakonom o deviznem nadzoru in finančnimi predpisi pridobiti odobritev centralne banke za poslovanje z deviznimi računi ali računi v bahamskih dolarjih in pridobivanje sredstev v tuji valuti. Nerezidenti imajo pravico, da poslujejo z deviznimi računi. 2. Rezidenčnim pravnim osebam se lahko odobri poslovanje z deviznimi računi, da pokrijejo stroške, ki so nastali neposredno v tuji valuti. Nerezidenčnim pravnim osebam in tujim državljanom se lahko odobri poslovanje z računi v bahamskih dolarjih, da pokrijejo nastale stroške v bahamskih dolarjih. 3. Vse vloge za navedene odobritve deviznega nadzora morajo izpolnjevati zahteve bahamske nacionalne investicijske politike v zvezi s sektorji in dejavnostmi, za katere so dovoljene tuje naložbe. 4. Za namene deviznega nadzora ‘rezident’ pomeni državljana Bahamov ali pravno osebo z licenco, v tuji ali domači lasti, ki ima dovoljenje, da opravlja transakcije z drugimi rezidenti. Nerezident je tuji državljan ali pravna oseba, ki ne sme poslovati z rezidenti, ne glede na njegovo fizično prisotnost na Bahamih.

Zemljiška posestva Tuje osebe in pravne osebe, ki želijo kupiti nepremičnine za komercialne namene, morajo od Odbora za naložbe pridobiti dovoljenje. Tuje osebe ali pravne osebe, ki nameravajo kupiti več kot dva ara zemljišča, ki se stikata, za kateri koli namen, morajo od Odbora za naložbe pridobiti dovoljenje. Naložbe Bahami prepovedujejo preučevanje, izkoriščanje in obdelavo radioaktivnih materialov, recikliranje jedrskega goriva, pridobivanje jedrske energije, prevoz in shranjevanje jedrskih odpadkov, uporabo in obdelovanje jedrskega goriva ter nadzorovanje njegove uporabe za druge namene, kakor tudi proizvodnjo težke vode. Naložbe tujcev z minimalnim kapitalom v višini 250 000 USD je v skladu z nacionalno investicijsko politiko odobril Nacionalni svet za gospodarstvo (NEC, National Economic Council) na podlagi gospodarskih potreb, izračunanih s testom koristi. Glavna merila v skladu z nacionalno investicijsko politiko zajemajo ustvarjanje delovnih mest, razvoj usposobljenosti, regionalni razvoj, lokalne potrebe in okoljske vplive. Skupna vlaganja bahamskih in tujih investitorjev mora v skladu z nacionalno investicijsko politiki odobriti NEC na podlagi gospodarskih potreb, izračunanih s testom koristi, kakor je navedeno zgoraj.

A. KMETIJSTVO, LOV, GOZDARSTVO

Kmetijstvo in lov (ISIC rev 3.1: 01) Jih ni.

Gozdarstvo in drvarstvo (ISIC rev 3.1: 02) Jih ni.

B. RIBOLOV (ISIC rev 3.1: 05) Vsa plovila, ki se uporabljajo za ribištvo v izključni ekonomski coni, morajo biti v izključni lasti bahamskih fizičnih ali pravnih oseb, kakor je navedeno v Zakonu o ribiških virih (Fisheries Resource (Jurisdiction and Conservation) Act).

C. RUDARSTVO IN KAMNOSEŠTVO Nekatere dejavnosti rudarstva v majhnem obsegu so lahko rezervirane za bahamske državljane. Bahami si pridržujejo pravico, da odobrijo dovoljenje za zasebno ali javno preučevanje, rudarjenje, obdelavo, uvoz in izvoz mineralov. Bahami si pridržujejo pravico do iskanja in raziskovanja v izključni ekonomski coni, na kontinentalni plošči in morskem dnu.

Pridobivanje premoga in lignita, pridobivanje šote (ISIC rev 3.1: 10) Jih ni.

Pridobivanje surove nafte in zemeljskega plina (ISIC rev 3.1: 11) Jih ni.

Kopanje kovinskih rud (ISIC rev 3.1: 13) Jih ni.

Ostalo rudarstvo in pridobivanje naravnih kamnin (ISIC rev 3.1: 14) Jih ni.

D. PROIZVODNJA

Proizvodnja prehrambenih izdelkov in pijače (ISIC rev 3.1: 15) Jih ni.

Proizvodnja lesa in izdelkov iz lesa in plute, razen pohištva; proizvodnja izdelkov iz slame in pletarskih materialov (ISIC rev 3.1: 20) Bahami si pridržujejo pravico, da v tem sektorju sprejmejo ali ohranijo omejitve v zvezi z naložbami majhnega obsega.

Proizvodnja naftnih derivatov (ISIC rev 3.1: 232) Jih ni.

Proizvodnja kemikalij in kemičnih izdelkov, razen eksploziv (ISIC Rev. 3.1: 24, razen proizvodnje eksploziva Jih ni.

Proizvodnja strojev in opreme (ISIC rev 3.1:29) Bahami si pridržujejo pravico, da sprejmejo ali ohranijo ukrepe v zvezi z naložbami v proizvodnjo orožja in streliva.

Proizvodnja pohištva; proizvodna dejavnost, ki drugje ni omenjena (ISIC rev 3.1: 36) Bahami si pridržujejo pravico, da na tem seznamu sprejmejo ali ohranijo omejitve v zvezi z naložbami majhnega obsega.

E. PROIZVODNJA; PRENOS IN DISTRIBUCIJA ELEKTRIČNE ENERGIJE, PLINA, PARE IN TOPLE VODE ZA LASTNE POTREBE

(razen proizvodnje jedrske energije)

Proizvodnja električne energije; prenos in distribucija električne energije za lastne potrebe (del ISIC rev 3.1: 4010) (1) Brez obvez

Proizvodnja plina; distribucija plinastih goriv preko omrežij za lastne potrebe (del ISIC rev 3.1: 4020) (2) Brez obvez